Şêwirmenda Îdareyê Xoserî yê Demokratîkî Cîhane Xelîl derheqê Rewşa Îstîsnayîye û tewiranê şarê Rojawanî de ANFyî rê qisey kerd.
Xelîle bale ante gef û amadekarîyê dewleta tirke ser û vat: ''Til Rifat, Minbic û Kobanê hedef de yê. Seba hêrişî turê dîplomatîkî yê dewleta tirke dewam kenê. 19ê Temmuze de şi Tehran de pêvînayîş kerd.
Xelîle îfade kerd ke gefan ser o Rojawan de Rewşa Îstîsnayîye ameya îlankerdene û vat: ''QSD, YPG û YPJ warê leşkerî de tedbîranê xo gênê. Sey şarî zî amadekarîyî yenê kerdene. Îdareyê Xoserî plan û projeyê xo yê 2022yî vindarnayî û kewt pozîsyonê şerî. Îdare depokerdişê derman, erzax û lazimîyanê şerî keno.
Bi îlankerdişê Rewşa Îstîsnayîye hesasîya şarî zî zêdîyaye. Şarî vanê ke ça de benê wa biba ê do tedbîranê xo bigêrê, têbigêrê. Şarî vanê 'Ma do keye û cayê xo de hêzanê leşkerîyan reyde têkoşîn bikerê.' Şar tunelan virazeno û erzaq kom keno. Pêro amadekarîyî yenê kerdene. Ma do bi hêzê şarî û qerardarîye biresê armancanê xo.''
